# President vun der Europäescher Kommissioun

| President vun der Europäescher Kommissioun |
| --- |
| *President of the European Commission* |
| Logo vun der Europäescher Kommissioun |
| Europafändel |
|  |
| **am Amt** Ursula von der Leyen zanter dem 1. Dezember 2019 |
|  |
| **Uried** | *Madamm Presidentin* resp. *Här President* |
| **Amtssëtz** | Berlaymont-Gebai, Bréissel |
| **Amtszäit** | 5 Joer |
| **Nofollger** | Vizepresident |
| **Stellvertrieder** | Vizepresident |
| **Schafe vum Amt** | 1. Januar 1978 |
| **Éischten am Amt** | Walter Hallenstein |
| **Websäit** | ec.europa.eu |

Déi 5 lescht Kommissiounspresidenten (2024): Barroso, Prodi, von der Leyen, Juncker, Santer.
De **President vun der Europäescher Kommissioun** (och nach „Kommissiounspresident“) presidéiert, wéi säin Numm et seet, d'Europäesch Kommissioun (offiziell: „Kommissioun vun den Europäesche Communautéiten“, dacks, fir et méi einfach ze maachen, „EU-Kommissioun“ oder „d'Kommissioun“ genannt).

Op Propositioun vun de Staats- a Regierungscheffe vun den EU-Memberlänner gëtt de President fir fënnef Joer vum Europäesche Parlament gewielt.

De President ernennt, op Virschlag vun de Regierungen, d'Membere vun der Europäescher Kommissioun, och „Kommissäre“ genannt, déi hirersäits mussen *en bloc* vum Parlament gestëmmt ginn. Duerch den Traité vun Nice huet de Kommissiounspresident d'Méiglechkeet kritt, d'Portefeuillë vun de Kommissiounsmemberen nei ze verdeelen oder se ze froen, zeréckzetrieden.

D'Vizepresidente vun der Kommissioun ginn och vum President ernannt.

## Aufgaben

De Kommissiounspresident kann déi grouss politesch Linne vun der Kommissioun bestëmmen. Hien organiséiert a leet d'Reunioune vum Kommissiounskollegium (déi gewéinlech all mëttwochs moies sinn).

Hie vertrëtt weiderhin d'Kommissioun, wann den Europäesche Conseil zesummekënnt, bei de Reunioune vum G8 (den 8 gréissten Industrienatiounen) a bei de Sessioune vum Europäesche Parlament.

## Geschicht

Dat haitegt Amt vum President vun der Europäescher Kommissioun geet zeréck op dat vum President vun der Héijer Autoritéit vun der CECA (Communauté européenne du charbon et de l'acier), dat et zanter 1952 gëtt. Vun Ufank u gouf d'Héich Autoritéit och „Kommissioun“ genannt. 1958 goufen nieft der CECA nach d'Europäesch Atomgemeinschaft (EAG, haut Euratom) an d'Europäesch Wirtschaftsgemeinschaft (EWG, och nach Europäesch Ekonomesch Communautéit genannt) geschaf.

1967 hunn dës 3 Communautéiten (CECA, EAG an EWG) zu den Europäesche Communautéite fusionéiert; hir Exekutivorganer goufen och zesummegeluecht zur „Kommissioun vun den Europäesche Communautéiten“.

 Méi Informatioun doriwwer am Artikel: **Traité iwwer d'Asetze vun engem gemeinsame Conseil an enger gemeinsamer Kommissioun vun den Europäesche Gemeinschaften**.

## Lëscht vun de Presidenten

### Presidente vun der Héijer Autoritéit (Kommissioun) vun der CECA

De Walter Hallstein, éischte Kommissiounspresident
Gaston Thorn
Jean-Claude Juncker a Jacques Santer (1997)

| Nr. | Numm | Vun | Bis | Heemechtsland | Partei | Politesch Richtung |
| --- | --- | --- | --- | --- | --- | --- |
| 1 | Jean Monnet | 10. August 1952 | 3. Juni 1955 |  Frankräich | – | – |
| 2 | René Mayer | 3. Juni 1955 | 13. Januar 1958 |  Frankräich | SFIO | sozialistesch |
| 3 | Paul Finet | 13. Januar 1958 | 15. September 1959 |  Belsch | – | gewerkschaftsno |
| 4 | Piero Malvestiti | 15. September 1959 | 22. Oktober 1963 |  Italien | DC | chrëschtdemokratesch |
| 5 | Dino Del Bo | 22. Oktober 1963 | 28. Februar 1967 |  Italien | DC | chrëschtdemokratesch |
| 6 | Albert Coppé | 1. Mäerz 1967 | 30. Juni 1967 |  Belsch | CVP | chrëschtdemokratesch |

### Presidente vun der Kommissioun vun der Europäescher Atomgemeinschaft

| Nr. | Name | Beginn der Amtszeit | Ende der Amtszeit | Heimatstaat | Partei | Politische Richtung |
| --- | --- | --- | --- | --- | --- | --- |
| 1 | Louis Armand | 7. Januar 1958 | 2. Februar 1959 |  Frankräich | – | – |
| 2 | Étienne Hirsch | 2. Februar 1959 | 10. Januar 1962 |  Frankräich | – | – |
| 3 | Pierre Chatenet | 10. Januar 1962 | 30. Juni 1967 |  Frankräich | UNR | konservativ |

### Presidente vun der Kommissioun vun der Europäescher Wirtschaftsgemeinschaft

| Nr. | Numm | Vun | Bis | Heemechtsland | Partei | Politesch Richtung |
| --- | --- | --- | --- | --- | --- | --- |
| 1 | Walter Hallstein | 10. Januar 1958 | 30. Juni 1967 |  Däitschland | CDU | chrëschtdemokratesch |

### Presidente vun der (fusionéierter) Kommissioun vun den Europäesche Communautéiten respektiv der Europäescher Unioun

| Nr. | Numm | Vun | Bis | Heemechtsland | Partei | Politesch Richtung /
Europäesch Partei |
| --- | --- | --- | --- | --- | --- | --- |
| 1 | Jean Rey | 6. Juli 1967 | 30. Juni 1970 |  Belsch | PRL | liberal |
| 2 | Franco Maria Malfatti | 1. Juli 1970 | 21. März 1972 |  Italien | DC | chrëschtdemokratesch |
| 3 | Sicco Mansholt | 22. Mäerz 1972 | 5. Januar 1973 |  Holland | PvdA | sozialdemokratesch |
| 4 | François-Xavier Ortoli | 6. Januar 1973 | 5. Januar 1977 |  Frankräich | UDR | konservativ |
| 5 | Roy Jenkins | 6. Januar 1977 | 5. Januar 1981 |  Vereenegt Kinnekräich | Labour | PES |
| 6 | Gaston Thorn | 6. Januar 1981 | 5. Januar 1985 |  Lëtzebuerg | DP | ALDE |
| 7 | Jacques Delors | 6. Januar 1985 | 22. Januar 1995 |  Frankräich | PS | PES |
| 8 | Jacques Santer | 23. Januar 1995 | 15. Mäerz 1999 |  Lëtzebuerg | CSV | EVP |
| 9 | Manuel Marín | 16. Mäerz 1999 | 15. September 1999 |  Spuenien | PSOE | PES |
| 10 | Romano Prodi | 16. September 1999 | 21. November 2004 |  Italien | La Margherita | EDP |
| 11 | José Manuel Barroso | 22. November 2004 | 31. Oktober 2014 |  Portugal | PSD | EVP |
| 12 | Jean-Claude Juncker | 1. November 2014 | 30. November 2019 |  Lëtzebuerg | CSV | EVP |
| 13 | Ursula von der Leyen | 1. Dezember 2019 | *aktuell* |  Däitschland | CDU | EVP |

## Kuckt och

|  |  |
| --- | --- |
|  | **Portal EU** – All d'Artikelen op der Wikipedia iwwer d'Europäesch Unioun. |

## Um Spaweck

|  |  |
| --- | --- |
|  |  **Commons: President vun der Europäescher Kommissioun** – Biller, Videoen oder Audiodateien |

* Websäit vun der Kommissiounspresidentin Ursula von der Leyen
* Websäit vun der Europäescher Kommissioun